CELEX: 32010R0169
Language: fi
Date: 2010-03-01 00:00:00
Title: Komission asetus (EU) N:o 169/2010, annettu 1 päivänä maaliskuuta 2010 , tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä annetun asetuksen (ETY) N:o 2454/93 muuttamisesta

2.3.2010   
            
            
               FI
            
            
               Euroopan unionin virallinen lehti
            
            
               L 51/2
            
         KOMISSION ASETUS (EU) N:o 169/2010,
   annettu 1 päivänä maaliskuuta 2010,
   tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä annetun asetuksen (ETY) N:o 2454/93 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (1) ja erityisesti sen 247 artiklan,
   sekä katsoo seuraavaa:
   
               (1)
            
            
               Komission asetuksen (ETY) N:o 2454/93 (2), sellaisena kuin se on muutettuna asetuksella (EY) N:o 312/2009 (3), 4 k–4 t artiklassa säädetään, että yhteisön tullialueen ulkopuolelle sijoittautuneet taloudelliset toimijat rekisteröi asianomaisen jäsenvaltion tulliviranomainen tai nimetty viranomainen. On kuitenkin tarpeen täsmentää, että sellaisten yhteisön tullialueen ulkopuolelle sijoittautuneiden taloudellisten toimijoiden, jotka antavat yhteisössä tulli-ilmoituksen tavaroiden asettamisesta väliaikaisen maahantuonnin menettelyyn, ei tarvitse rekisteröityä taloudellisen toimijan rekisteröinti- ja tunnistenumeron (EORI-numeron) saadakseen, jos ne päättävät kyseisen menettelyn jälleenviennin kautta.
            
         
               (2)
            
            
               Sellaisille taloudellisille toimijoille, jotka ovat sijoittautuneet jonkin muun neuvoston päätöksellä 87/415/ETY (4) hyväksytyn yhteisestä passitusmenettelystä tehdyn yleissopimuksen sopimuspuolen kuin Euroopan unionin alueelle ja jotka antavat tulli-ilmoituksen tavaroiden asettamisesta yhteiseen passitusmenettelyyn, ja sellaisille Andorraan ja San Marinoon sijoittautuneille taloudellisille toimijoille, jotka antavat tulli-ilmoituksen tavaroiden asettamisesta yhteisön passitusmenettelyyn, on jo annettu kaupan harjoittajien tunnusnumero, jota voidaan käyttää heidän tunnistamisekseen. Heidät olisi sen vuoksi vapautettava velvollisuudesta rekisteröityä EORI-numeron saamiseksi. Kyseinen vapautus olisi kuitenkin rajattava koskemaan ainoastaan tapauksia, joissa tulli-ilmoituksessa annettuja tietoja ei käytetä saapumisen ja poistumisen yleisilmoituksessa, koska niissä tapauksissa EORI-numero on tärkeä riskianalyysien laatimiseksi.
            
         
               (3)
            
            
               Asetuksen (ETY) N:o 2454/93 186 artiklan, sellaisena kuin se on muutettuna asetuksella (EY) N:o 312/2009, huomioon ottaen liitettä 30 A olisi mukautettava.
            
         
               (4)
            
            
               Jotta ensimmäisen saapumissataman tai -lentokentän tulliviranomaiset voisivat asetuksen (ETY) N:o 2454/93 184 e artiklan mukaisesti tarvittaessa ilmoittaa asianmukaiset, riskianalyysin tekemiseen tarvittavat tiedot seuraavan saapumissataman tai -lentokentän tulliviranomaisille, on tarpeen lisätä asetuksen (ETY) N:o 2454/93 liitteeseen 30 A uusi tietoja koskeva vaatimus sekä siihen liittyvä selittävä huomautus.
            
         
               (5)
            
            
               Asetuksen (ETY) N:o 2454/93 liitteestä 38 pitäisi käydä ilmi se seikka, että erityistapauksissa tulleja kannetaan Euroopan unionin tekemien tulliliittosopimusten mukaisesti.
            
         
               (6)
            
            
               Maataloustuotteiden vientituen maksamisesta ennakolta 4 päivänä maaliskuuta 1980 annettu neuvoston asetus (ETY) N:o 565/80 (5) on kumottu. Tullivarastointimenettelyyn ennen vientiä asetettujen täysikasvuisten urospuolisten nautaeläinten luuttomaksi leikatun lihan vientiin myönnettävän erityistuen edellytykset vahvistetaan nyt komission asetuksessa (EY) N:o 1741/2006 (6), kun taas komission asetuksessa (EY) N:o 1731/2006 (7) vahvistetaan erityiset yksityiskohtaiset säännöt vientituen soveltamiseksi tiettyjen naudanlihasäilykkeiden osalta, jotka on valmistettava tulliviranomaisten valvonnassa ja joihin sovelletaan vientiä edeltäviä tullitarkastuksia. Asetuksen (ETY) N:o 2454/93 liitteet 37 ja 38 olisi päivitettävä.
            
         
               (7)
            
            
               Asetuksen (ETY) N:o 2454/93 152 artiklan 1 kohdan aa alakohdassa, sellaisena kuin se on muutettuna asetuksella (EY) N:o 215/2006 (8), säädetään järjestelmästä, jossa jäsenvaltioiden ilmoittamia ja komission edelleen tiedoksi antamia yksikköhintoja voidaan käyttää tiettyjen kaupintamyyntiin tuotavien herkästi pilaantuvien tavaroiden tullausarvon määrittämiseen. Kyseinen järjestelmä korvaa asetuksen (ETY) N:o 2454/93 173–177 artiklassa olevat erityissäännöt tiettyjen herkästi pilaantuvien tavaroiden tullausarvon määrittämiseksi. Sen vuoksi mainitun asetuksen liite 38 olisi päivitettävä.
            
         
               (8)
            
            
               Hedelmien ja vihannesten tuontijärjestelmän soveltamista koskevista yksityiskohtaisista säännöistä 21 päivänä joulukuuta 1994 annettu komission asetus (EY) N:o 3223/94 (9) on korvattu neuvoston asetusten (EY) N:o 2200/96, (EY) N:o 2201/96 ja (EY) N:o 1182/2007 soveltamissäännöistä hedelmä- ja vihannesalalla 21 päivänä joulukuuta 2007 annetulla komission asetuksella (EY) N:o 1580/2007 (10). Kyseinen korvaus olisi otettava huomioon asetuksen (ETY) N:o 2454/93 liitteessä 38.
            
         
               (9)
            
            
               Maataloustuotteiden vientitukijärjestelmän soveltamista koskevista yhteisistä yksityiskohtaisista säännöistä 15 päivänä huhtikuuta 1999 annettu komission asetus (EY) N:o 800/1999 (11) on korvattu maataloustuotteiden vientitukijärjestelmän soveltamista koskevista yhteisistä yksityiskohtaisista säännöistä 7 päivänä heinäkuuta 2009 annetulla komission asetuksella (EY) N:o 612/2009 (12). Sen vuoksi asetuksen (ETY) N:o 2454/93 liitteessä 38 olevaa 37 kohtaa olisi muutettava.
            
         
               (10)
            
            
               Ottaen huomioon asetuksessa (ETY) N:o 2454/93, sellaisena kuin se on muutettuna asetuksella (EY) N:o 1875/2006 (13), vahvistetut yksinkertaistettuja menettelyjä koskevat säännökset on tarpeen päivittää asetuksen (ETY) N:o 2454/93 liitteessä 38 olevassa 44 kohdassa olevat ”Lisätietoja” koskevat koodit.
            
         
               (11)
            
            
               Asetus (ETY) N:o 2913/92, sellaisena kuin se on muutettuna Euroopan parlamentin ja neuvoston asetuksella (EY) N:o 648/2005 (14), sisältää velvoitteen antaa saapumisen yleisilmoitus ja asetuksessa (ETY) N:o 2454/93, sellaisena kuin se on muutettuna asetuksella (EY) N:o 1875/2006, säädetään yleisilmoituksesta väliaikaista varastointia varten. Kyseiset kaksi ilmoitusta olisi sen vuoksi sisällytettävä asetuksen (ETY) N:o 2454/93 liitteessä 38 olevaan ”Asiakirjojen lyhenneluetteloon”.
            
         
               (12)
            
            
               Sen vuoksi asetusta (ETY) N:o 2454/93 olisi muutettava.
            
         
               (13)
            
            
               On tarpeen antaa jäsenvaltioille aikaa tietokonejärjestelmien muuttamiseen tämän asetuksen moitteettoman täytäntöönpanon varmistamiseksi.
            
         
               (14)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (ETY) N:o 2454/93 seuraavasti:
   
               1)
            
            
               Korvataan 4 l artiklan 3 kohdan a alakohta seuraavasti:
               
                           ”a)
                        
                        
                           antaa yhteisössä yleisilmoituksen tai tulli-ilmoituksen, joka on muu kuin jokin seuraavista:
                           
                                       i)
                                    
                                    
                                       225–238 artiklan mukaisesti tehtävä tulli-ilmoitus;
                                    
                                 
                                       ii)
                                    
                                    
                                       väliaikaisen maahantuonnin menettelyä varten tehtävä tulli-ilmoitus tai kyseisen menettelyn päättämiseksi jälleenviennin kautta tehtävä tulli-ilmoitus;
                                    
                                 
                                       iii)
                                    
                                    
                                       jonkin muun yhteistä passitusta koskevan yleissopimuksen sopimuspuolen kuin Euroopan unionin alueelle sijoittautuneiden taloudellisten toimijoiden yhteisessä passitusmenettelyssä tekemä tulli-ilmoitus, jos ilmoitusta ei käytetä myös saapumisen tai poistumisen yleisilmoituksena;
                                    
                                 
                                       iv)
                                    
                                    
                                       Andorraan ja San Marinoon sijoittautuneen taloudellisen toimijan yhteisön passitusmenettelyssä tekemä tulli-ilmoitus, jos ilmoitusta ei käytetä myös saapumisen tai poistumisen yleisilmoituksena.”
                                    
                                 
                     
         
               2)
            
            
               Muutetaan liite 30 A tämän asetuksen liitteen I mukaisesti.
            
         
               3)
            
            
               Muutetaan liite 37 tämän asetuksen liitteen II mukaisesti.
            
         
               4)
            
            
               Muutetaan liite 38 tämän asetuksen liitteen III mukaisesti.
            
         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä heinäkuuta 2010.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 1 päivänä maaliskuuta 2010.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EYVL L 302, 19.10.1992, s. 1.
   
      (2)  EYVL L 253, 11.10.1993, s. 1.
   
      (3)  EUVL L 98, 17.4.2009, s. 3.
   
      (4)  EYVL L 226, 13.8.1987, s. 1.
   
      (5)  EYVL L 62, 7.3.1980, s. 5.
   
      (6)  EUVL L 329, 25.11.2006, s. 7.
   
      (7)  EUVL L 325, 24.11.2006, s. 12.
   
      (8)  EUVL L 38, 9.2.2006, s. 11.
   
      (9)  EYVL L 337, 24.12.1994, s. 66.
   
      (10)  EUVL L 350, 31.12.2007, s. 1.
   
      (11)  EYVL L 102, 17.4.1999, s. 11.
   
      (12)  EUVL L 186, 17.7.2009, s. 1.
   
      (13)  EUVL L 360, 19.12.2006, s. 64.
   
      (14)  EUVL L 117, 4.5.2005, s. 13.
   
      LIITE I
      Muutetaan asetuksen (ETY) N:o 2454/93 liite 30 A seuraavasti:
      
                  1)
               
               
                  Poistetaan 1 jaksossa olevan 1 huomautuksen 1.3 kohdan toinen virke.
               
            
                  2)
               
               
                  Muutetaan 2 jakso seuraavasti:
                  
                              a)
                           
                           
                              Lisätään taulukkoon 1 seuraava rivi:
                              
                                          ”Seuraavan/seuraavien saapumistullitoimipaikan/-paikkojen koodi
                                       
                                       
                                           
                                       
                                       
                                          Z”
                                       
                                    
                        
                              b)
                           
                           
                              Lisätään taulukkoon 2 seuraava rivi:
                              
                                          ”Seuraavan/seuraavien saapumistullitoimipaikan/-paikkojen koodi
                                       
                                       
                                           
                                       
                                       
                                          Z”
                                       
                                    
                        
                              c)
                           
                           
                              Lisätään taulukkoon 5 seuraava rivi:
                              
                                          ”Seuraavan/seuraavien saapumistullitoimipaikan/-paikkojen koodi
                                       
                                       
                                           
                                       
                                       
                                          Z”
                                       
                                    
                        
            
                  3)
               
               
                  Muutetaan 4 jakso seuraavasti:
                  
                              a)
                           
                           
                              Korvataan tietokenttiä koskevan selittävän huomautuksen ”Poistumistullitoimipaikka” ensimmäinen kohta seuraavasti:
                              ”Hallinnollisen yhtenäisasiakirjan liitteessä 38 olevassa 29 kohdassa saapumistullitoimipaikkaa varten säädetty koodi.”
                           
                        
                              b)
                           
                           
                              Lisätään seuraava tietokenttiä koskeva selittävä huomautus:
                              ”Seuraavan/seuraavien saapumistullitoimipaikan/-paikkojen koodi
                              
                              Seuraavien saapumistullitoimipaikkojen tunnistaminen yhteisön tullialueella.
                              Koodi on annettava silloin, kun koodi rajalla sovellettavan kuljetusmuodon osalta on 1, 4 tai 8.
                              Koodi muodostetaan hallinnollisen yhtenäisasiakirjan liitteessä 38 olevassa 29 kohdassa vahvistetun saapumistullitoimipaikan koodin mukaisesti.”
                           
                        
            
   
      LIITE II
      Muutetaan asetuksen (ETY) N:o 2454/93 liite 37 seuraavasti:
      
                  1)
               
               
                  Korvataan I osaston B jaksossa otsikon ”Selitykset” alla oleva sarakkeen otsikko B seuraavasti:
                  
                              ”B:
                           
                           
                              Tullivarastointimenettely erityisen vientituen saamiseksi ennen vientiä tai ennen vientiä tullivalvonnassa tapahtuva valmistus ja vientituen maksaminen 76, 77.”
                           
                        
            
                  2)
               
               
                  Muutetaan II osaston A jakso seuraavasti:
                  
                              a)
                           
                           
                              Korvataan otsikko seuraavasti:
                           
                        
                              b)
                           
                           
                              Poistetaan 8 kohdassa ensimmäisen kohdan toinen virke.
                           
                        
            
   
      LIITE III
      Muutetaan asetuksen (ETY) N:o 2454/93 liitteessä 38 oleva II osasto seuraavasti:
      
                  1)
               
               
                  Muutetaan 1 kohta seuraavasti:
                  
                              a)
                           
                           
                              Korvataan ”Ensimmäisessä alakohdassa” koodin CO toinen kohta seuraavasti:
                              ”Tavaroiden asettaminen tullivarastointimenettelyyn erityisen vientituen saamiseksi ennen vientiä tai ennen vientiä tullivalvonnassa tapahtuva valmistus ja vientituen maksaminen.”
                           
                        
                              b)
                           
                           
                              Korvataan ”Toisessa alakohdassa” koodit X ja Y seuraavasti:
                              
                                          ”X
                                       
                                       
                                          Täydentävä ilmoitus, kun kyse on koodeissa B ja E määritellystä yksinkertaistetusta menettelystä.
                                       
                                    
                                          Y
                                       
                                       
                                          Täydentävä ilmoitus, kun kyse on koodeissa C ja F määritellystä yksinkertaistetusta menettelystä.”
                                       
                                    
                        
            
                  2)
               
               
                  Korvataan 36 kohdan 1 alakohdassa oleva koodi 4 seuraavasti:
                  
                              ”4
                           
                           
                              Tullien kantaminen Euroopan unionin tekemien tulliliittosopimusten mukaisesti”.
                           
                        
            
                  3)
               
               
                  Muutetaan 37 kohta seuraavasti:
                  
                              a)
                           
                           
                              Muutetaan A jakso ”Ensimmäinen alakohta” seuraavasti:
                              
                                          i)
                                       
                                       
                                          Korvataan koodin 49 ”Esimerkkejä” seuraavasti:
                                          
                                                      ”Esimerkkejä
                                                   
                                                   
                                                      :
                                                   
                                                   
                                                      Martiniquelta saapuneet tavarat luovutetaan kulutukseen Belgiassa.
                                                      Andorrasta saapuneet tavarat luovutetaan kulutukseen Saksassa.”
                                                   
                                                
                                    
                                          ii)
                                       
                                       
                                          Korvataan koodit 76 ja 77 seuraavasti:
                                          
                                                      ”76
                                                   
                                                   
                                                      Tavaroiden asettaminen tullivarastointimenettelyyn erityisen vientituen saamiseksi ennen vientiä.
                                                      
                                                                  Esimerkki
                                                               
                                                               
                                                                  :
                                                               
                                                               
                                                                  Tullivarastointimenettelyyn ennen vientiä asetettujen täysikasvuisten urospuolisten nautaeläinten luuttomaksi leikattu liha (tullivarastointimenettelyyn ennen vientiä asetettujen täysikasvuisten urospuolisten nautaeläinten luuttomaksi leikatun lihan vientiin myönnettävää erityistukea koskevista edellytyksistä 24 päivänä marraskuuta 2006 annetun komission asetuksen (EY) N:o 1741/2006 4 artikla) (1)
                                                                  
                                                               
                                                            
                                                
                                                      77
                                                   
                                                   
                                                      Tavaroiden ennen vientiä (koodeksin 4 artiklan 13 ja 14 alakohdassa tarkoitetussa) tulliviranomaisten valvonnassa ja tullivalvonnassa tapahtuva valmistus ja vientitukien maksaminen.
                                                      
                                                                  Esimerkki
                                                               
                                                               
                                                                  :
                                                               
                                                               
                                                                  Tulliviranomaisten valvonnassa ja tullivalvonnassa ennen vientiä tapahtuva nautasäilykkeiden valmistus (tiettyjen naudanlihasäilykkeiden vientituen soveltamista koskevista erityisistä yksityiskohtaisista säännöistä 23 päivänä marraskuuta 2006 annetun komission asetuksen (EY) N:o 1731/2006 2 ja 3 artikla) (2)
                                                                  
                                                               
                                                            
                                                
                                    
                        
                              b)
                           
                           
                              Muutetaan B jakso ”Toinen alakohta” seuraavasti:
                              
                                          i)
                                       
                                       
                                          Korvataan taulukossa ”Maataloustuotteet” koodeja E01 ja E02 koskevat kohdat seuraavasti:
                                          
                                                      ”Yksikköhintojen soveltaminen tullausarvon määrittämiseksi tietyille herkästi pilaantuville tavaroille (152 artiklan 1 kohdan aa alakohta)
                                                   
                                                   
                                                      E01
                                                   
                                                
                                                      Kiinteät tulohinnat (esim. komission asetus (EY) N:o 1580/2007 (3)
                                                      
                                                   
                                                   
                                                      E02
                                                   
                                                
                                    
                                          ii)
                                       
                                       
                                          Korvataan taulukossa ”Muut” koodia F63 koskeva kohta seuraavasti:
                                          
                                                      ”Siirto muonitusvarastoon (komission asetuksen (EY) N:o 612/2009 (4) 37-40 artikla)
                                                   
                                                   
                                                      F63
                                                   
                                                
                                    
                        
            
                  4)
               
               
                  Lisätään 40 kohdassa olevaan taulukkoon ”Asiakirjojen lyhenneluettelo” rivien ”T2M” ja ”Muu” väliin rivit seuraavasti:
                  
                              ”Saapumisen yleisilmoitus
                           
                           
                              355
                           
                        
                              Väliaikaisen varastoinnin yleisilmoitus
                           
                           
                              337”
                           
                        
            
                  5)
               
               
                  Muutetaan 44 kohdan 1 jakso ”Lisätietoja”:
                  
                              a)
                           
                           
                              Korvataan ”Esimerkki” seuraavasti:
                              
                                          ”Esimerkki
                                       
                                       
                                          :
                                       
                                       
                                          Tavaranhaltija voi pyytää saada 3 kappaleen takaisin merkitsemällä 44 kohtaan ”RET-EXP” tai koodin 30400 (793 a artiklan 2 kohta).”
                                       
                                    
                        
                              b)
                           
                           
                              Korvataan kolmas alakohta seuraavasti:
                              ”Tämän otsikon alle merkitään kaikenlaiset lisätiedot.”
                           
                        
            
                  6)
               
               
                  Korvataan otsikon ”Lisätiedot – Koodi XXXXX” alla oleva taulukko ”Vienti – Koodi 3xxxx” seuraavasti:
                  ”Vienti – Koodi 3xxxx
                  
                  
                              298
                           
                           
                              Maataloustuotteiden vienti tietyn käyttötarkoituksen perusteella
                           
                           
                              298 artikla, asetus (ETY) N:o 2454/93, tietty käyttötarkoitus: Vietäviksi tarkoitettuja tavaroita - maataloustukea ei sovelleta
                           
                           
                              44
                           
                           
                              30 300
                           
                        
                              793 a artiklan 2 kohta
                           
                           
                              Pyyntö saada 3 kappale takaisin
                           
                           
                              ”RET-EXP”
                           
                           
                              44
                           
                           
                              30 400”
                           
                        
            
         (1)  EUVL L 329, 25.11.2006, s. 7.
      
         (2)  EUVL L 325, 24.11.2006, s. 12.”
      
         (3)  EUVL L 350, 31.12.2007, s. 1.”
      
         (4)  EUVL L 186, 17.7.2009, s. 1.”